पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र के एक युवक ने प्रसूता के लिए बारां पहुंचकर रक्तदान किया। तहसील क्षेत्र के छतरगंज गांव निवासी प्रसूता संतोषबाई पत्नी बृजेश सहरिया को प्रसव के दौरान रक्त की जरूरत थी। ब्लड बैंक में रक्त उपलब्ध नहीं होने पर परिजनों ने छतरगंज निवासी नरेंद्र शर्मा को अवगत करवाया। उन्होंने हाड़ौती ब्लड डोनर सोसायटी ग्रुप में मैसेज डाला। मैसेज को पढ़कर किशनगंज कोचिंग संस्थान के मनीष सेन ने बिना देरी किए बारां ब्लड बैंक पहुंचकर प्रसूता के लिए रक्तदान किया। कोरोना संक्रमण के चलते रक्तदान शिविर नहीं लगने से ब्लड बैंक में रक्त की कमी बनी हुई है। जिसके चलते आए दिन मरीजों को परेशानी होती रहती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn